**Heinrich Wilhelm August Freiherr von Gagern** (født 20. august 1799 i Bayreuth i Bayern, død 22. mai 1880 i Darmstadt) var en tysk liberal politiker. Han var aktiv under 1848-revolusjonen, og ble valgt som den første president for Frankfurtparlamentet. Gagern var en periode leder av den midlertidige sentralregjering.

Liv og virke
------------

### Bakgrunn

Heinrich von Gagern var en av seks sønner av politikeren, diplomaten og kulturhistorikeren Hans Christoph Ernst Freiherr von Gagern. Den katolske moren Karoline, kalt Charlotte, var hoffdame i Mannheim og giftet seg som 17-åring med sin protestantiske mann. Paret fikk ti barn. Slekten var adelig og forfedrene hadde vært offiserer, blant annet for republikken Venezia og for Frankrikes væpnede styrker. 

### Tidlig karrière

Etter gymnaset gikk Gagern inn i militærvesenet i Nassau, og kjempet siden i slaget ved Waterloo. Etter krigens slutt studerte han rettsvitenskap, blant annet ved Ruprecht-Karls-Universität Heidelberg. Heinrich von Gagern var bare 21 år gammel da han ble øverste embetsmann i fyrstedømmet Nassau-Weilburg. I 1821 gikk han inn i statsadministrasjonen i storhertugdømmet Hessen. Han ble regjeringsråd (Regierungsrat) i Hessen i 1829 og i 1832 innenriks- og justisminister. 

### Revolusjonsårene 1848/49

I 1848 var han medlem av marsregjeringen i Hessen. Han deltok i planleggingen og forberedelsen av Frankfurtparlamentet, blant som medlem av Heidelbergforsamlingen, sjuerutvalget og Vorparlament. 

Gagern var politisk liberal og aksepterte folkesuverenitetsprinsippet. Han ble i 1832 pensjonert i Hessen-Darmstadt som følge av sine liberale meninger. I Vorparlament i mars 1848 møtte han imidlertid motstand i de mer radikale politikerne, Gustav Struve og Friedrich Hecker. Gagern vant kampen, og hverken Struve eller Hecker kom med i Frankfurtparlamentet.

I Frankfurt var han delegat for valgkretsen Zwingenberg i Hessen, og tilhørte den nasjonalliberale Casino-fraksjonen. Den 19. mai 1848 ble han valgt som Frankfurtparlamentets første president.

> Til president ble valgt den nye første-ministeren i Hessen-Darmstadt, Heinrich von Gagern. Han var en vakker, staselig kar med et 'Jupiter-hode', en mann som alle måtte like, og en mann som hadde en sentral stilling i den nasjonal-liberale rørsla.
> 
> 
> Halfdan Koht om Heinrich von Gagern, i boken Revolusjonsåret 1848.
> 
> 

I Frankfurtparlamentet arbeidet Gagern for et konstitusjonelt monarki under den prøyssiske kongen Fredrik Vilhelm IV (en såkalt *lilletysk løsning*). Da han i 15. desember 1848 ble regjeringssjef («Reichsministerpräsident») fortsatte han denne linjen. Sammen med sin far og sine brødre fikk han stor innflytelse på forfatningen vedtatt av Frankfurtparlamentet i 1849. Da fredrik Vilhelm IV avslo å stille som konge, gikk Gagern av som Reichsministerpresident 22. mars 1849.

### Senere år

Gagern var fra 1863 til 1866 Hessen-Darmstadts representant i Wien, og fra 1872 medlem av Hessens landdag.

Referanser
----------

1. 1 2   Encyclopædia Britannica Online, oppført som Heinrich, baron von Gagern, Encyclopædia Britannica Online-ID biography/Wilhelm-Heinrich-August-Freiherr-von-Gagern, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 9. april 2014[Hentet fra Wikidata]
3. 1 2   Hrvatska enciklopedija, Hrvatska enciklopedija-ID 20988, oppført som Wilhelm Heinrich Gagern[Hentet fra Wikidata]
4. 1 2   Proleksis Encyclopedia, oppført som Heinrich Wilhelm von Gagern, Proleksis enciklopedija ID 22448[Hentet fra Wikidata]
5. ↑   Gemeinsame Normdatei, besøkt 30. desember 2014[Hentet fra Wikidata]
6. ↑   Burschenschafter-Stammrolle:. Verzeichnis der Mitglieder der Deutschen Burschenschaft nach dem Stande vom Sommer-Semester 1934[Hentet fra Wikidata]
7. 1 2  G. Kaufmann (1904). «Gagern, Heinrich Wilhelm August Freiherr von». Deutsche Biographie (ADB).
8. 1 2  «Hessische Biografie : Erweiterte Suche : LAGIS Hessen». *www.lagis-hessen.de* **(tysk)**. Besøkt 30. januar 2017.
9. 1 2 3  «bavarikon | Kultur und Wissensschätze Bayerns». *bavarikon.de*. Besøkt 24. januar 2017.
10. ↑  Koht, Halvdan (1873-1965) (1948). *Revolusjonsåret 1848*. Oslo: Tiden. s. 121 og videre.
11. ↑  Koht, Halvdan (1873-1965) (1948). *Revolusjonsåret 1848*. Oslo: Tiden. s. 129.

Litteratur
----------

* Möller, Frank. *Heinrich von Gagern. Eine Biographie*. Habilitationsschrift, Universität Jena 2004
* Möller, Frank. *Heinrich von Gagern. Charisma und Charakter*, in: Ders (Hg.): *Charismatische Führer der deutschen Nation.* München 2004, s. 43-62
* Wentzcke, Paul. *Heinrich von Gagern. Vorkämpfer für deutsche Einheit und Volksvertretung*. Musterschmidt-Verlag, Göttingen 1957


|  |  |  |
| --- | --- | --- |
| Forgjenger:**-** | **President for Frankfurtparlamentet**(1848) | Etterfølger:**Eduard von Simson** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Geni **·** VIAF **·** GND **·** ISNI **·** BNF **·** BNF (data) **·** SUDOC
 |